ANTUNTUN by Anthony Avangard\nPublished: Sunday, 11 February 2018 13:43\nMladi modni dizajner i umetnik iz hrvatske Antun Ascic koji stoji iza brenda ANTHONY AVANGARD jedno je od najzanimljivijih imena modne scene regiona i ne prestaje da pleni svojim idejama i pre svega onim što ga inspiriše na stvaranje predivne muške mode.Inspiracija za ovu kolekciju je Antuntun, kultni lik iz pesmice Grigora Viteza. Ove sezone su krojevi pomalo oversize. Prevladavaju tonovi crvene, plave i narančaste, te print tačkica. Odeća je upotpunjena kapama i ruksacima.\n"Ideja mi je bila ove sezone prikazati pročišćene vizuale te u prvi plan staviti odjeću. Zadržao sam svoj prepoznatljiv rukopis, a kolekciju sam namijenio svojoj generaciji i suvremenim urbanim konzumentima." kaže on\nRead more: ANTUNTUN by Anthony Avangard\nPublished: Monday, 05 February 2018 17:48\nNeke velike priče u modnom svetu jednostavno se dese i traju decenijama.Jedna od takvih je i Ray-Ban, naočare koje su postale sinonim za sve ono što je trend, sport, elegantno. Ray-Ban je osnovala 1937. godine američka kompanija Bausch&Lomb, a prve naočare s tim potpisom nastale su nakon što su piloti zamolili kompaniju da naprave sunčane naočare koje bi sprečile da im sunce oštećuje oči tokom leta.Tako je nastao popularni dizajn avijatičarskih naočara, a osim pilota počeli su da ih nose i vojnici. Osim što su prilično lepo dizajnirane, naočare su zaustavljale i sunčeve zrake.(Ray-Ban = BAN SUN RAYS – Zaustavlja sunčeve zrake)\nDecenijama su "aviator" naočare zadrzale svoj prepoznatljiv oblik ali uvek su imale nešto novo u dizajnu. Prošle godine Ray-Ban je proslavio 80 godina postojanja i ono što je lepota njihovih modela a posebno aviatora jeste da su mu podjednako posvećeni svi bez obzira na pol i godine i samim tim vraćanje ovom modelu koji prati naš život, odrastanje, sazrevanje, uspehe i neuspehe je razlog zbog kojeg je on i najtraženiji. Svih ovih decenija unazad mnoge poznate licnosti su ih nosile a mnogi ih nose i danas.One su van aktuelnog trenda jer su jednostavno uvek trendy.\nKod nas ih mozete pronaći u optikama YASON ali i naručiti online na: NAJNAOCARE i na taj način postati deo istorije i svega onoga što aviator čini najtrazenijim modelom sunčanih naočara.\nRead more: Ray-Ban aviator\nViše od Uniforme !\nPublished: Wednesday, 30 August 2017 17:38\nKoliko i jedna uniforma može biti savršena , modna, a opet mix tradicionalnog i modernog pravi pokazatelj baš ova uradjena za kinesku avio kopmaniju Hainan Airlines! Kombinacija orijentalne estetike i silueta , sa modernim zapadnim načinom gledanja na modu pun pogodak je i za mnogo više od jedne uniforme za kapetana, stjuardesu ili stjuarda. Laurence Xu je dizajner, potpisnik ovog remek dela zvanog "uniforma"\nRead more: Više od Uniforme !\nSo Natural...SHII BY Svetlana Pejin\nPublished: Thursday, 24 August 2017 10:33\nSvetlana Pejin koja stoji iza brenda SHII clothing već godinama lagano gradi svoju priču.Spontano i nenametljivo njen brend je našao put do svojih kupaca i siguran sam da će svim onim što sprema za jesen tek osvojiti mnog srca. "Šiii, Šiii..ili šij" bile su reči njenog prijatelja koji je podsticao da realizuje svoje ideje i da sašije sve to što ima u glavi za šta je bio siguran da će ljudi želeti da nose...i tako nastade SHII.Ono po čemu je sad brend poznat jesu ove divne mokasine/espadrile od prirodne kože koje mogu biti i personalizovane, tačnije rađene od uzoraka koje Vi odaberete i u boji koja vas karakteriše. Udobnost pre svega i kvalitet rukom rađenih espadrila su ono zbog čega mnogi žele da imaju i koji komad više u cipelarniku.Njena mala radionica u srcu Novog Sada, kod Riblje Pijace (Trg Republike 18 L2) je mesto gde možete doći i sa Svetlanom I Višnjom kreirati svoju priču. (photo by Dejan Beoković)\nRead more: So Natural...SHII BY Svetlana Pejin\nJedan je UNIKATNI KUTAK\nPublished: Tuesday, 22 August 2017 18:02\nNovi Sad odavno čezne za nekim prodajnim mestom gde će se sakupiti brojni kreativci koji su usmereni na modu i sve oko nje.Unikatni Kutak na Trgu Mladenaca br.6 je bas takav, ušuškan, bogat svojim modnim šarenilom, kontrastima i toliko topao od svih ideja ljudi koji ga čine Unikatnim.Ovo je savršeno mesto gde će svaka želja za poklonom biti ispunjena ali i gde ćete svoj stil sigurno obogatiti nekim neobičnim modnim detaljem. Čak i ako mislite da nemate stvaralačku nit u sebi ovo mesto će je sigurno probuditi i podstaći ono nešto najtananije i najlepše u Vama i poželećete da to iskazete svojim rukama i kroz neka svoja mala kreativna dela. Pošetajte , probajte , odaberite svoj način da budete jedinstveni, Unikatni!\nRead more: Jedan je UNIKATNI KUTAK\nJesen za Momke od stila!\nPublished: Tuesday, 22 August 2017 16:55\nNi ova jesen kao i prethodne nije neko veliko iznenađenje kada je u pitanju moda i trendovi za momke . Nekako se neki od njih nastavljaju na leto , neki trendovi se opet vracaju a neki i to sasvim mali broj njih izraženi su više kroz modne detalje koji čine trend za jesen. Bez obzira na sve to ovo je samo jedan mali vodič , olakšica prilikom situacija kada ne znate na kom ste putu da li u šopingu, oblačenju, ili vađenju stare garderobe iz ormana. Trend više i ne postoji, Vi ste trend i ono što nosite da bi ste prikazali sebe , svoje biće i ispričali modom neku svoju priču svetu oko Vas!\nRead more: Jesen za Momke od stila!


China Customized 3D Printing Manufacturers & Suppliers & Factory - jeftino 3D štampanje napravljeno u Kini - Fit Precision Mould Co., Ltd\nDom > Proizvod > Brzo izrada prototipova > 3D štampanje\nBrzi prototipi sa 3D štampanjem\nBrzi prototipi sa 3D štampanjem Prototyping plastike, odštampane na FDM štampačima, idealne su za dizajnere i inženjere da efikasno proizvode i testiraju dizajn. Brza prototipa sa niskim troškovima omogućava više iteracija u dizajnu, što dovodi do veće...Više\nToy Doll 3D štampanje\nToy Doll 3D štampanje Brzi prototip za brzo štampanje 3D je proces stvaranja trodimenzionalnog čvrstog objekta virtuelnog oblika iz digitalnog modela. To se postiže korišćenjem aditivnog procesa, gde su sukcesivni slojevi materijala postavljeni u...Više\nSLA SLS Rapid Prototype Prototyping plastike, odštampane na FDM štampačima, idealne su za dizajnere i inženjere da efikasno proizvode i testiraju dizajn. Brza prototipa iz niskih troškova omogućava više iteracija dizajna, što dovodi do veće kontrole nad...Više\nFit Precision Mould Co., Ltd je jedan od vodećih proizvođača i dobavljača specijaliziranih za 3D štampanje, kao i prilagođenu uslugu. Dobrodošli u uvoz jeftinih 3D štampanih proizvoda napravljenih u Kini iz naše fabrike i provjerite citat sa nama.


Povodi - datum: 2019-02-09 UPOZORAVAJUĆI PODACI IZ ISTRAŽIVANJA U ŠKOLAMA\nSvaki peti učenik žrtva nasilja Vršnjačko nasilje nije organičeno samo na škole, ali je činjenica da ga u školama ima u velikoj mjeri i da ga je u školama najlakše identifikovati i prevenirati, navela ja Marković\nKoordinatorka programa u NVO Juventas Maja Marković kazala je da je istraživanje te organizacije, prije nekoliko mjeseci, pokazalo da je svako peto dijete prošle školske godine bilo žrtva vršnjačkog nasilja ukazujući da je taj problem u Crnoj Gori evidentan. To je ocijenjeno na treningu za članice mreže nevladinih organizacija za borbu protiv vršnjačkog nasilja, koji je organizovan u okviru projekta „Koalicija protiv vršnjačkog nasilja u crnogorskim školama“, a koji realizuju Juventas, Udruženje Roditelji, Unija srednjoškolaca i Centar za podršku lokalnom i regionalnom razvoju.\n– Civilni sektor je tu da zagovara promjene i da pokuša da ponudi konkretne preporuke. Zbog toga se organizuju ovi treninzi, koji služe za jačanje kapaciteta članica mreže. Jako je bitno da svi koji se bave problemom vršnjačkog nasilja dobro poznaju osnove, da znaju koji je to razvojni proces djeteta, koje su vrste i posledice vršnjačkog nasilja. Vršnjačko nasilje nije organičeno samo na škole, ali je činjenica da ga u školama ima u velikoj mjeri i da ga je u školama najlakše identifikovati i prevenirati – navala ja Marković.\nPredavač na treningu Ivana Sekol sa Fakulteta za odgojne i obrazovne znanosti u Osijeku smatra da se vršnjačko nasilje ne tiče samo pojedinaca, počinilaca i žrtava, već je, kako je dodala, to problem koji ima duboke društvene korijene.


Vodene boje (591)\n124 umetničkih radova objavljeno je ove nedelje na SerbianaArt-u. Ovo je slučajni odabir od 12 novih radova.\nKovačević Mira, Slikanje vinom\n~~Traveling With You 2 ~~\nVoće i vino 4\nDetinjstvo u Banatu\nSerbianaArt galerija - Zbirka nacionalne savremene i moderne umjetnosti. Ponuda online galerij obuhvata: slike, skulpture, fotografije, crteže, rukotvorine i druga originalna umetničkih dela različitih stilova i žanrova: realizam, impresionizam, apstrakcija, nadrealizam, pejzaži, gradski pejzaži, morski pejzaži, mrtva priroda, akt žene... Stotine umetnika su učitali hiljade radova na sajt SerbianiArt galerije - sa stotinama članova i novi radovi se dodaju svaki dan. Svakog meseca, hiljade posetilaca svrati da pregleda našu kolekciju od 8200+ umetničkih dela, od kojih je svako delo postavljeno lično od umetnika, fotografa, galeriste...


ANKETA GODIŠNJE ISTRAŽIVANJE FARMI 2018 – Federalni zavod za statistiku\nANKETA GODIŠNJE ISTRAŽIVANJE FARMI 2018\n27.11.2018 27.11.2018 by Šemso Šurković\nStatističke institucije u Bosni i Hercegovini (Agencija za statistiku BiH, Federalni zavod za statistiku i Republički zavod za statistiku RS) i u 2018. godini provode anketu Godišnje istraživanje farmi 2018 (GIF). Podaci dobijeni u ovoj anketi uporedivi su na međunarodnom nivou, jer je ista pripremljena u skladu sa preporukama i regulativama EU.\nAnketa Godišnje istraživanje farmi 2018 će se provesti na teritoriji cijele BiH u periodu od 01. 12. do 15. 12. 2018. godine na uzorku od 10.551 slučajno odabranih domaćinstava iz svih krajeva Bosne i Hercegovine, od toga u Federaciji BiH na uzorku od 4.868 domaćinstava.\nAnketom Godišnje istraživanje farmi 2018 prikupljaju se podaci o poljoprivrednoj proizvodnji (biljna i stočna proizvodnja), upotrebi poljoprivrednih proizvoda, radnoj snazi na gazdinstvu, cijenama zemljišta i rente i međufaznoj potrošnji u poljoprivredi u referentnom periodu.\nGodišnji Bruto domaći proizvod u 2017. godini\nOSTALE USLUŽNE DJELATNOSTI – Prvi rezultati za III tromjesečje 2018


U Ubu biće mesta u vrtiću za svu decu | Patak Online – Valjevo vesti\nUB- Od iduće jeseni u Ubu neće biti nijednog deteta za koje neće biti mesta u vrtiću. U toj varošici uveliko traju radovi na izgradnji novog obdaništa, a rok za završetak je jul iduće godine. Predsednik ubske opštine Darko Glišić za portal Patak online kaže da radovi teku po planiranoj dinamici i da će iduće jeseni novoizgrađeni vrtić primiti prve mališane.\n„Svi radovi se odvijaju prema utvrđenom planu. Početni radovi su bili malo usporeni zbog lošeg vremena, ali do kraja godine mislim da će biti urađeno i više od planiranog. Pre zime objekat će biti ukrovljen i počeće unutrašnji radovi. Sasvim sigurno je da će taj objekat u septembru iduće godine biti spreman da primi decu, tako da mi više nećemo imati nijedno dete koje je na ’čekanju’ i koje ne može da bude upisano u vrtić. Mislim da je to velika stvar za žitelje ubske opštine“, rekao je Glišić.\nNa mestu gde je ranije bila montažna zgrada ubske policije gradi se novo obdanište od skoro 3.000 kvadrata, u čiju izgradnju država ulaže 218 miliona dinara, dok će za opremanje vrtića biti potrebno oko 20 miliona dinara. Novo obdanište ispunjavaće najmodernije i najviše standarde za boravak dece. Novi objekat će biti veći od postojećeg ubskog obdaništa. Imaće 13 soba, a u njemu će moći da bude smešteno 250 mališana.\nPrethodni članak Krušik donirao bolničku opremu vrednu 100.000 evra\nSledeći članak Bolnica na „probnom“ grejanju\n9. aprila 2019. - 08:29\nBiciklištička avantura kroz Mionicu\n1. aprila 2019. - 08:46\n20. marta 2019. - 07:05


Naslovna Fudbal Kako je to bilo nekada na Parku prinčeva – Liverpul ne gubi...\nKako je to bilo nekada na Parku prinčeva – Liverpul ne gubi u finalima!\nIstanbul želi da prvi put posle 15 godina ponovo postane domaćin finala Lige šampiona (PHOTO: Getty images)\nIako spadaju u velikane evropskog fudbala, finalna utakmica UEFA Lige šampiona koja će se za nekoliko dana odigrati u Kijevu, biće tek šesti put da Real i Liverpul odmeravaju snage na kontinentalnoj fudbalskoj sceni.\nTa činjenica zbog koje ovaj okršaj ne može da se u punom smislu reči nazove evropskim Klasikom, naravno ne znači da će utakmica doneti manje uzbuđenja nego neki koji smo viđali mnogo češće. Pored toga što je u pitanju finale najjačeg klupskog takmičenja na svetu, postoje i neki neraščišćeni računi iz prošlosti. Više razloga da želi poravnanje ima Real, koga je Liverpul pobedio u prvom susretu ovih timova, koji je ujedno odlučivao o šampionu Evrope za sezonu 1980/81.\nReal se spremio za svoje deveto finale!\nSusret, na koji i mi imamo pravo da budemo ponosni iz jednog posebnog razloga, bio je treći put da se Crveni bore za evropsku krunu, dok su se Beli za takvu utakmicu spremili deveti put! Utakmica, koja inače važi za jednu od najslabije upamćenih u istoriji finala ovog takmičenja, odigrala se na Parku prinčeva u Parizu, na terenu koji je bio u prilično lošem stanju jer se samo nekoliko dana ranije na istom mestu igrao ragbi. Liverpul je želo da nastavi niz finalnih pobeda, a Real prvi trofej posle onog koji je zadobio trijumfom nad Partizanom petnaest godina ranije.\nRazog zbog kojeg utakmica ima određenu težinu za srpski fudbal je to što je na klupi Madriđana sedeo Vujadin Boškov. Popularni Vujke je prethodnu sezonu okončao osvojivši duplu krunu za Real, ali mu je u sledećoj kao poslednja šansa ostalo finale u Parizu.\nNo es la primera vez de una final de Europa entre el Real Madrid y el Liverpool… ¿Damos un repaso a aquella época de los 80? ⚽ https://t.co/9PODpEuNuW\n— Epik (@EstoEsEpik) May 23, 2018\nRazlog zbog kojeg se ovaj duel slabije zadržao u sećanju ljubitelja fudbala je kvalitet utakmice koji nije bio na očekivanom nivou. Loš teren i čvrsto pridržavanje nešto krućih taktičkih varijanti, doprineli su da skoro pedeset hiljada gledalaca ne vidi predstavu koja bi se mogla nazvati vrhunskom ikao je u ekipama bilo fudbalera itekako sposobnih za takva ostvarenja.\nLiverpul je imao daleko iskusniji sastav od Reala\nCrveni su u Pariz došli sa nekolicinom igrača ovenčana slavom iz dva prethodna finala i čuvenim trenerom Bobom Pejslijem. Rej Klemens, Teri Mekdermot, Rej Kenedi, Grem Sunes, Keni Dalgliš, Fil Nil, Alan Hansen, kapiten Fil Tompson, Džimi Kejs – svi su imali bar jedno veliko finale u nogama. Sa druge strane, Boškov je raspolagao sjajnim fudbalerima, ali koji su se u klubu zatekli posle niza godina bez evropskih uspeha i pomalo opterećeni klupskom ,,anonimnošću“. Međutim, neka od tih imena danas znače veoma mnogo: Hoze Antonio Kamačo, Uli Štilike, Vinsente del Boske, Huanito, Santiljana.\nThree days till #kiev2018 – Third of five in Paris 1981\nLiverpool 1 v Real Madrid 0 #LFC #fivetimes pic.twitter.com/HCeAra8VfH\n— Mike (@mikepriceme) May 23, 2018\nBilo je to doba kada su vrhunski klubovi i dalje imali ograničen broj stranaca. Izuzimajući tri Škota (Sunes, Dalgliš, Hansen), Liverpul je bio potpuno domaći tim. Real je pak u svojim redovima imao samo jednog – Nemca Štilikea. Takođe je zanimljiv podatak da su fudbaleri Liverpula morali zbog tadašnjih propisa da lepljivom trakom prekriju oznake marke Umbro na svojim dresovima.\nJedini pogodak u trijumfu ekipe sa Mersisajda je postigao Alan Kenedi u 81. minutu, fudbaler koji će tri godine kasnije izvesti pobedonosni jedanaesterac u Rimu u duelu sa Romom. Bob Pejsli je postao prvi trener sa tri trofeja u takmičenju, a Liverpul ostao neporažen u finalnim mečevima. Crveni su obeležili tu dekadu sa još dva finala, dok je Real na svoje sledeće morao da čeka još sedamnaest godina, kada je dočekao Predraga Mijatovića.\nPrethodni tekstKup i Evropa vade fleke: Partizanova sezona pomešanih osećanja\nSledeći tekstLusijen Loran: Priča o istoriji, golovima i čoveku koji je video sve


Privedeni napadači na crnogorsku novinarku | Sloboda medija News | Al Jazeera\nCrnogorska policija riješila je slučaj napada na novinarku Dana iz Nikšića Lidiju Nikčević, saopšteno je iz policije, javljaju crnogorski mediji.\nIz policije navode kako je privedeno šest ljudi, uključujući nalogodavca i finansijera, organizatora, pomagače i neposrednog izvršioca napada.\nPolicija je saznala i motiv počinilaca, navodi se u saopštenju.\nNikčević je napadnuta 3. januara uveče, u blizini hotela Onogošt u Nikšiću.\nNjoj je tada prišao maskirani napadač sa fantomkom na glavi, obučen u crno.\nPovukao je za rame, a potom je nekoliko puta udario gumenom palicom po glavi.\nNovinari: Ne živimo u slobodnom društvu\nNikčević je prilikom napada zadobila povrede glave i tijela.\nNikčević je, iz bolničkog kreveta, ovako opisala napad: “U tom momentu sam samo vidjela zamah, desnom rukom, palice koja se savila na lijevoj polovini moje lobanje. Povukao me za torbu. Treći udarac sam osjetila po desnoj strani lobanje. U tom momentu sam počela da pozivam upomoć. Torba nije bila motiv, jer šta će nekome, ako sam ja imala možda 70, 80 ili 100 evra u novčaniku, ne – taj neko me ne bi udarao tako, manijački, da baš tako kažem, manijački po glavi, jer o tome svjedoče i nalazi ljekara. Ja imam, kako mi je doktor rekao, 15 kopči na glavi.”\nPotpredsjednik Udruženja novinara Ranko Pavićević rekao je ranije ove godine da je napad na Nikčević “još jedan u nizu primjera da ne živimo u slobodnom društvu, gdje su izgleda novinari krivi za sve, dok kriminalci i razni polusvijet bivaju zaštićeni u samo deklarativnom procesu za slobodno i demokratsko društvo u Crnoj Gori”.\nPrema njegovim riječima, nadležni u Crnoj Gori, nakon svih prebijanja, prijetnji, šikaniranja, terorističkih napada, pa čak i ubistava novinara, ne shvataju da je slobodna javnost krvotok modernog društva.\n“Ne shvataju i da su nam na putu evropskih integracija neophodni profesionalni, odgovorni i slobodni mediji i novinari, i da je istina krajnji cilj njihovog rada”, rekao je Pavićević.\nPodsjetio je na uzaludna reagovanja protiv sve učestalijih napada na novinare u Crnoj Gori i na, kako je rekao, inertni i neodgovorni odnos nadležnih državnih organa u otkrivanju nalogodavaca i počinilaca.\nU januaru, crnogorski dnevni listovi Dan i Vijesti na svojoj trećoj stranici nisu objavili informacije, u znak protesta zbog nasilja nad novinarima.\nDnevne novine na dvanaestoj strani, takođe, nisu objavile informacije, već je ta stranica bila u crnoj boji. Isto je uradio Blic Crna Gora na svojoj drugoj strani.\nReakcija dnevnih listova došla je nakon napada na Lidiju Nikčević i ranijeg incidenta, kada je napadač bacio eksplozivnu napravu ispod prozora glavnog urednika Vijesti.\nIdentificirani napadači na redakciju Vijesti\nNemanja Vukmirović i Marko Šofranc sumnjiče se za bombaški napad na redakciju lista u decembru prošle godine.\nAko se u Crnoj Gori ubistva, bacanje bombi i batinanje ne kažnjavaju, to znači da Crna Gora i nije država.


Evropska komisija poslala izvještaj Srbiji, imaju veliki broj primjedbi | Krupljani.BA\nSrbija mora ubrzati reforme na području nezavisnosti pravosuđa, slobode izražavanja, sprječavanja korupcije i borbe protiv organiziranog kriminala, poruke su Evropske komisije (EK) u drugom ovogodišnjem izvještaju o stanju vladavine prava u Srbiji.\nPozivajući se na uvid u izvještaj EK-a, koji je prošle sedmice upućeno zemljama članicama, Radio-televizija Srbije (RTS) navodi da je “Srbija postigla napredak u zakonodavnim i institucionalnim reformama, ali se u drugima suočava s ozbiljnim kašnjenjima“.\nEvropska komisija dvaput godišnje izvještava zemlje članice o napretku u poglavljima 23 i 24, a ti izvještaji, kako navodi RTS, “imaju odlučujuću ulogu u odlukama o otvaranju novih pregovaračkih poglavlja”.\nEK u izvještaju navodi da je u Srbiji najavljena reforma pravosuđa, ali se na nju i dalje čeka, dok “ozbiljno kasne” koordiniranje protukorupcijskih politika, izmjene Zakona o finansiranju političkih aktivnosti te Zakona o slobodnom pristupu informacijama od javnog interesa.\nVlada je u novembru 2018. podnijela inicijativu Narodnoj skupštini za izmjenu Ustava, a EK navodi kako se glasanje očekuje “poslije parlamentarnih izbora na proljeće 2020. godine”.\nU iščekivanju ustavnih promjena EK ocjenjuje da “sadašnji ustavni i zakonski okvir i dalje ostavlja prostor za neprimjeren politički utjecaj na pravosuđe”.\nKonstatira se kako “vladini dužnosnici, nekad i na najvišem nivou, nastavljaju javno komentirati tekuće istrage i sudske procese, kao i pojedinačne sudije i tužitelje”.\nU izvještaju je posebno istaknuta zabrinutost položajem novinara koji su izloženi prijetnjama, zastrašivanju i nasilju.\n“Slučajevi prijetnji, zastrašivanja i nasilja nad novinarima i dalje su zabrinjavajući, posebno na lokalnom nivou”, naglašava EK uz ocjenu kako je “politički i ekonomski utjecaj na medije i dalje razlog za zabrinutost”.\nU dijelu izvještaja o poglavlju 24 EK je ukazala na pozitivne korake u upravljanju granicama i migracijama u Srbiji, u borbi protiv kibernetičkog kriminala, trgovine ljudima, pranja novca, uz očekivanje da će sve to “pridonijeti boljem učinku u borbi protiv organiziranog kriminala” te aktivnijem pristupu u finansijskim istragama i oduzimanju protivzakonito stečene dobiti.\nU kontekstu novog izvještaja EK rasprava o otvaranju novih pregovaračkih poglavlja sa Srbijom počet će ove sedmice, na nivou radnih grupa za proširenje EU.\nSrbija trenutno ima četiri poglavlja tehnički spremna za otvaranje. Prema izvještaju RTS-a, diplomatski izvori u Bruxellesu ocjenjuju realnim da u decembru budu otvorena jedno ili dva poglavlja.\nNajbolje šanse za otvaranje daju se poglavlju 4 o slobodnom kretanju kapitala te poglavlju 2 o slobodnom kretanju radnika, dok su u proceduri odlučivanja i poglavlje 21 o transevropskim mrežama i poglavlje 14 o politici prometa.


Novac ide u Laktaše: Vrhunski sport u Banjoj Luci pred gašenjem - Klix.ba\nNovac ide u Laktaše: Vrhunski sport u Banjoj Luci pred gašenjem\n19.1.2014. u 09:52\nSa protesta igračica Ženskog košarkaškog kluba Mladi Krajišnik (Foto: Anadolija)\nRukometni klub Borac, Ženski košarkaški klub Mladi Krajišnik, Fudbalski klub Borac, sportski simboli Banje Luke, proživljavaju najteže dane u historiji svoga postojanja.\nSportski klubovi koji su slavu grada na Vrbasu nekada pronosili kako širom bivše SFR Jugoslavije, tako i van njenih granica, koji su dali brojne olimpijce i nosioce velikih priznanja suočeni s ogromnim finansijskim gubicima na korak su do gašenja.\nNe bude li se iznašlo dugoročno rješenje za njihovo finansiranje, smatraju sagovornici agencije Anadolija, Banja Luka bi mogla biti izbrisana s mape sportskih gradova u BiH. Problemi finansijske održivosti RK i FK Borac, jednako kao i ŽKK Mladi Krajišnik traju nekoliko godina i opstanak u vrhunskom sportu BiH, ali i nastupi u regionalnim takmičenjima i izlazak na evropsku sportsku scenu, do sada je bio moguć više zahvaljujući entuzijazmu samih igrača nego rukovodstvu ovih klubova.\nRukometaši u štrajku zbog 10 neisplaćenih plata\nNo, da bez novca u nedogled nema ni igre, takmičenja i rezultata jasno su demonstrirali Borčevi rukometaši koji su se umjesto pripremama za nastavak sezone, koje su trebale početi 8. januara, odlučili za štrajk dok im ne budu isplaćene minimalno tri plate.\n"Svima treba da bude jasno da ovo nije atak na klupsku upravu, već jednostavno ovakvo stanje ničemu dobrom po Borac i nas igrače ne vodi. Od avgusta prošle godine nismo dobili ništa. Zato tražimo da nam se isplate tri plate od deset koliko se duguje. Dok se to ne desi nećemo početi sa radom", saopštio je kapetan RK Borac Srđan Trivundža.\nRačun kluba je blokiran zbog velikih neizmirenih obaveza prema bivšem treneru kluba Draganu Markoviću i pojedinim igračima, uz to postoje neizmirene obaveze prema poreskim organima, a Borac je ostao i bez ugovora s najvećim pokroviteljem kompanijom „m:tel“.\nI dok iz uprave kluba apeluju na Grad Banju Luku, Vladu RS i predsjednika Milorad Dodika da im pomognu, Miro Bijelić, rukometna legenda Banje Luke podsjeća da sunovrat RK Borac traje duže od jedne decenije. Odgovornost za to, navodi Bijelić, snose rukovodstva ovog kluba koja su često novac trošila mimo zakona, a odluke bitne za klub donosili u uskim krugovima, mimo skupštine kluba.\nIzbacivanje iz Premijer lige BiH ŽKK Mladi Krajišnik za sada je spriječeno, jer je Grad Banja Luka donio odluku da plati zaostale obaveze ovog kluba prema Košarkaškom savezu BiH i kotizacija za predstojeću utakmicu sa "Orlovima", saopštio je u petak, nakon protesta košarkašica tog kluba gradonačelnik Banje Luke Slobodan Gavranović.\nIstakao je da je Gradska uprava stala uz klub, koji je jedan od simbola Banje Luke, ali da neće dozvoliti da zbog neodgovornog ponašanja pojedinaca sportisti postanu kolateralna šteta i da se sve slomi na njihovim leđima.\n"Žao mi je što predstavnici kluba ne traže adresu za razgovor na pravom mjestu, ali to je njihov problem. Javnost treba da se zna da već tri godine nije održana sjednica Skupštine, kako bi klubom upravljali organi, a ne pojedinci", istakao je Gavranović u saopštenju za javnost.\nGavranović: Prekomjerno trošenje je krivično djelo\nUz podsjećanje da je Mladi Krajišnik dobio dio sredstava za prošlu godinu u skladu sa odlukom o izvršenju gradskog budžeta, gradonačelnik Banje Luke kazao je i da odluka jasno predviđa da će se doznaka budžetskim korisnicima vršiti u skladu sa tekućim prilivom sredstava.\n"Trošenje preko toga je krivično djelo", tvrdi Gavranović.\nSportska novinarka Nina Štrkić u izjavi za AA ističe da je dio finansijskih problema u sportu vezan sa generalnim stanjem u privredi jer klubovi više nemaju generalnih sponzora.\n"Niko od tih kompanija više ne pokazuje interes za takvo sponzorstvo. Što se tiče Grada Banja Luka oni su pet klubova uvrstili na listu posebnih interesa za grad, ali to ne znači da mogu pokrivati sve njihove potrebe, kao što to zbog ekonomske situacije ne čini ni ministarstvo sporta RS", pojašnjava Štrkić.\nIonako teško finansijsko stanje otežavaju i sama rukovodstva klubova, koja nemaju nikakvu strategiju razvoja klubova, smatra Štrkić.\n"Kroz sve to se naravno provlači i politika i to se najbolje ilustruje kroz budžet KK Igokea iz Aleksandrovca. Budžet Igokee veći je od budžeta svih sportskih klubova u Banjoj Luci, a da ne govorimo i o postojanju sukoba interesa jednog čovjeka (predsjednika RS Milorada Dodika, op.a.) u toj priči. Sav novac namijenjen za finansiranje vrhunskog sporta ide u Laktaše, pa se dio čak odlijeva i u Beograd", navela je Štrkić.\nAleksandra Mušić, bivša košarkašica sa velikim međunarodnim iskustvom, koja je jedno vrijeme obavljala funkciju sportske direktorice Mladog Krajišnika, ističe da je stanje u tom klubu ne iznenađuje.\nUz tvrdnju da nikada nije imala mogućnost uvida u način finansiranja Mladog Krajišnika, koji joj je kao i velikom broju bivših igračica ostao dužan pozamašnu svotu novca, Mušić ističe da je konačno, nakon deset godina, došlo vrijeme "da se polože računi o poslovanju sportskih klubova u Banjoj Luci".\n"Nažalost, svi ovi klubovi su od posebnog interesa za grad i ja u svojoj karijeri dugoj 18 godina ovako nešto nisam doživjela. Pored grada, koji daje budžetska sredstva, klubovi moraju naći i druge izvore finansiranja, ili funkcionisati u datim finansijskim okvirima, umjesto što se budžet stalno probija i stvaraju novi dugovi", upozorila je Mušić u izjavi za AA, dodavši:\n"Planiranje, organizovanje, rukovođenje i kontrola osnovni su postulati sportskog menadžmenta, ali je moje mišljenje da je ovo stanje rezultat potpunog izostanka kontrole gdje odlaze sredstva. Voljela bih da inspekcija uđe u klubove i pregleda svaki papir, ali i obrati pažnju na igrače i igračice, jer postoje oni koji godinama nisu primali platu".\nMislim da tu posla ima i policija, kaže Mušić, naglašavajući da svi oni koji su na nezakonit način upravljali klupskim novcem, krivično odgovaraju. Jedan od načina izlaska iz krize je, dodaje, i promjena politike dovođenja igrača sa strane i njihovo plaćanje nauštrb domaćih igrača.\nDug FK Borac oko 17 miliona maraka\nFudbaleri banjalučkog Borca počeli su s pripremama za proljetni dio prvenstva. Ali i budućnost ovog kluba je na klimavim nogama. Prilikom podnošenja izvještaja o radu Upravnog odbora, predsjednik Borca u ostavci Srđan Šuput istakao je da se dug Borca kreće oko 17 miliona KM.\n"Ima tu dosta poreskih obaveza, Elektrokrajini... U trenutku kada je sadašnji Upravni odbor došao u klub pa do danas Borac duguje sadašnjem i bivšem igračkom kadru, ali i stručnom štabu 585.000 KM. Blokada što od N/FS BiH, što po presudama sudova stizala je skoro svakih sedam dana. Činili smo sve što smo mogli kako bi izbjegli suspenziju i igrali utakmice", kazao je Šuput.\nStrategiju izlaska iz krize stoga bi trebala naći radna grupa sa predsjednikom Područnog fudbalskog saveza Banja Luka koja će biti predstavljena na Izvještajno-izbornoj Skupštini 23. januara.\nMladi Krajišnik FK Borac Laktaši RK Borac\nSpust u Cortini d'Ampezzo ponovo odgođen\n19.01.2014. u 10:05\nEdin Džeko: Svaki gol je važan, moramo nastaviti pobjeđivati\n19.01.2014. u 09:32


Dan online - Kultura - 2019-11-17\nKultura GUDAČKI I DUVAČKI ANSAMBL CRNOGORSKOG SIMFONIJSKOG ORKESTRA PREDSTAVIO SE U NOVOM SVJETLU DOMAĆOJ PUBLICI NA STARTU KONCERTNE SEZONE Mirka Šćepanović predvodi gudače Crnogorskog simfonijskog orkestra Zabavno i inovativno veče muzike za publiku i orkestar Ovo je mladi orkestar. Čini mi se da je eksperiment uspio, zabavili smo se, lijepo radili, a publici se svidjelo. Nastavićemo dalje, u ovom, moglo bi se reći, inovativnom duhu, kazala je violinistkinja Mirka Šćepanović\nFOLKLORNOM ANSAMBLU KIC-A „BUDO TOMOVIĆ” Nošnja na poklon\nKNJIGA RADOMIRA ANDRIĆA U „ZLATNOJ EDICIJI” UNIREKSA Poezija složena i slojevita\nU BUDVI PROMOVISANA KNJIGA „KOSTIM UTOPIJE” GOJKA ČELEBIĆA Zavičajna književnost je rezervni položaj kulture Odsustvo knjige vidi se i pogađa zapravo male kulture i male narode i ono će za njih biti težak udarac. Uprkos mas-medijima, mrežama i elektronskom prisustvu, mi nemamo alternativu knjizi, kazao je Čelebić\nETNOMUZIKOLOG DR ZLATA MARJANOVIĆ USPJEŠNO SARAĐUJE SA KULTURNIM POSLENICIMA U OČUVANJU MUZIČKE BAŠTINE CRNE GORE I BOKE KOTORSKE Oživljava i vraća na scenu narodnu izvornu muziku Bez knjige Slovenke Vide Matjan, koja je bila profesorka i direktorka Muzičke škole u Kotoru, ne bismo ni znali kako su stari Bokelji igrali i pjevali, ističe Marjanovićeva\nPROMOCIJA KNJIGE BOŽENE JELUŠIĆ „Obične stvari”, zapis naše stvarnosti\nBOGDANOVIĆ NA 40. GENERALNOJ KONFERENCIJI UNESKO-A Na plenarnoj sesiji\nDODEST Pingvinska pustolovina\nSLIKAR SA CETINJA JOVAN MILOŠEVIĆ PRVI PUT SE IZLOŽBOM „WRAPPED SPACE” PREDSTAVIO PODGORIČKOJ LIKOVNOJ PUBLICI Krugom povezao događaje, prostor i vrijeme Ne želim da sugerišem posmatraču šta treba da vidi/misli gledajući moju sliku, jer moja sugestija je samo djelovanje na slici, a sve drugo je na njima, kaže umjetnik\nNOVI ROMAN RATKA DANGUBIĆA PRED NAŠIM ČITAOCIMA Porodična priča i lična mitologija\nPOVODOM DANA OPŠTINE KOTOR Izlažu slikari iz Boke\nDnevnik bola i straha za opomenu mladima\n„Medijateka” će se zvati njegovim imenom\nFilm u CNP-u\nOdlazak dvostrukog dobitnika Oskara\n„Ognjilo” i „Mir naše Gospe”\nSrpski narod podigao Karađorđe, a Vuk sačuvao narodni duh\nEvropska noć teatra uz Gradsko pozorište


Zagrijavao se kraj terena, dirao loptu - PENAL: Pogledajte novo pravilo! | MONDOBA\nNovo pravilo VAR igrac se zagrijavao i dirao loptu penal\nZagrijavao se kraj terena, dirao loptu - PENAL: Pogledajte novo pravilo! 0 Podijeli Podijeli na facebook Podijeli na twitter Podijeli na viber Pošalji na mail\n26.10.2019. / 16:46\nZagrijavao se kraj terena, dirao loptu - PENAL: Pogledajte novo pravilo!\nAutor mondo.rs 26.10.2019. / 16:46\nOd ove sezone se u "Cvajti" koristi VAR tehnologija, tako da smo prvi put na djelu mogli da vidimo i primjenu novih fudbalskih pravila koja nalažu sudiji da pokaže na jedanaesterac za ono što je do sada bio indirekt...\nZanimljiva scena na terenu druge lige Njemačke koja je zbunila sve na terenu sem ljudi koji su sjedili u VAR sobi (da, to postoji u "Cvajti) - i signalizirali glavnom arbitru da svira penal!\nNa utakmici odigranoj u petak, između Kila i Bohuma, arbitar Gerah pokazao je na "bijelu tačku" u 38. minutu nakon bezopasnog udarca Ganvule, kada su svi na stadionu okrenuli glavu očekujući da lopta ponovo krene od golmana jer je završila u gol-autu.\nKunić odveo Zrinjski do trijumfa nad Željom, Široki se provukao u Bijeljini\nMeđutim, VAR soba je pozvala sudiju Geraha i objasnila mu da je došlo do povrede novih fudbalskih pravila - koje je IFAB usvojio ovog ljeta i znatno su stroža.\nRazlog za penal?\nIgrač koji se zagrijavao iza gola je dirao loptu.\nNesmotreni i neupućeni Ebervajn (Kil) je dirao loptu poslije šuta Geraha (Bohum) prije nego što je ona napustila igralište, a prema novim pravilima to je jedanaesterac i žuti karton. Do sada su arbitri za ove rijetke situacije u fudbalu pokazivali indirekt...\nTako je možda i prvi put od usvajanja novih pravila ono i primjenjeno u praksi, a mnogi navijači će se i dalje pitati da li je to bilo prestrogo.\nOčigledno je da su rukovodeći ljudi fudbala željeli da spriječe situacije u kojima igrač (ili navijač, redar...) koji je pored terena može da uđe na teren i spriječi pogodak, a da kao kaznu protivnički tim dobije samo indirekt, međutim malo ko je mislio da će kazna usljediti zbog zaustavljanja lopte kako ne bi završila na tribinama.\nEbervajn će sigurno naučiti lekciju, a igrači se neće više priblživati toliko terenu.\nWarming substitute Michael Eberwein from Holstein Kiel stops the ball on the line. He gets the yellow card, Bochum the penalty.pic.twitter.com/dqlumSkAW8\n— Troll Football Media (@Troll__Footbal)October 26, 2019\nfudbal VAR (video tehnologija)


Horoskopski znak otkriva da li je partner sklon prevari - Dnevni.rs\nPogledi su često oružje Jarca i Raka! Nije bitno da li je u pratnji devojke, on stalno ima osećaj da ga neko gleda te i on voli da šara pogledom ne bi li otkrio ko je na njega bacio oko. A onda kad otkrije izvor, lagano se nasmeši. Iako je pravi zavisnik o koketiranju, možda njemu baš to treba kako bi sebi podigao ego. Umesto da ga kritikujete i spopadate ljubomornim ispadima, i sami prokomentarišite „kako je zgodna ta devojka“. To će ga brzo vratiti u stvarnost.


Iz Bekerove bilježnice: Kirjos ima godinu dana da sredi glavu - BIGportal.ba\nIz Bekerove bilježnice: Kirjos ima godinu dana da sredi glavu\n6 Jula, 2019 6 Jula, 2019 0111\nBivši trener Novaka Đokovića, trostruki šampion Vimbldona, Boris Beker, smatra da je Rodžer Federer najveći favorit za trofej pored svjetskog broja jedan.\nBeker je u svojoj kolumni za “Dejli mejl” poručio kako ne vidi kako Luka Puj može da pobedi Federera na Vimbldonu, a dao je svoj sud i o “lošem momku svetskog tenisa”, Australijancu Niku Kirijosu.\n“Rodžer je imao nesiguran start protiv Lojda Herisa, ali nisam zabrinut, on je po meni i dalje favorit za titulu pored Novaka Đokovića. Posle tog izgubljenog seta na startu, imam osećaj da je Rodžer počeo da igra svoju igru i da je trenutno spreman i da igra meč kao da je već u polufinalu”, smatra Beker.\nNemac je potom dodao:\n“Ne mislim da je tako važno što je bilo davno u prošlosti, nego kako ste igrali proteklih nedelja i meseci, a mislim da je Rodžer igrao dobro. Luka Puj, kog trenira Ameli Morezmo, dobar je igrač, ali ne vidim kako može da ga pobedi na Centralnom terenu. Federer bi trebalo da sigurno stigne do druge nedelje”, prognozira Boris.\nŠto se tiče Kirjosa, Boris kaže da bi voleo da vidi Kirjosa u vrhu, da ostvari svoj potencijal.\n“Ja sam od onih koji žele da ga vide kako ispunjava taj ogroman potencijal. Dopada mi se mnogo toga što donosi tenisu. Ipak, on je po meni sada na raskrsnici, situacija je sve nezgodnija. Otišao bih toliko daleko da se usudim da kažem da ako se ne promeni u narednih 12 meseci, onda neće biti ništa od njega. Brine me što se njemu nikuda ne žuri da promeni svoj stav i navike. Ovo je individualni sport i od njega zavisi kako će živeti”.\n“Dopada mi se i nije me briga što on recimo izađe uveče u ‘Psa i lisicu” pre meča. Nije prvi Australijanac koji je bio takav. Ipak, želili da bude top igrač ili samo želi da flertuje sa svojim talentom? Samo on može da da odgovor na to i nadam se da je za ono prvo”, kaže Beker.\nPotom se osvrnuo i na incident između Kirjosa i Nadala, kada je Nik pogodio Rafu lopticom u grudi.\n“Vidim da se mnogo pričalo o tome. Pogoditi svoj protivnika je deo igre, Ivan Lendl i ja smo to često radili jedan drugom. Nemam problem sa tim. Neko bi to rekao kako je to surovo, ali Nik je bio predaleko na terenu da bi se to moglo nazvati time. Nisam protiv toga kada protivnik pokriva mrežu i nemate mngo opcija, ne mislim da je to u redu, više bih voleo da vidim kako mu se izvinjava”, poručio je Beker.\nToronto odbio da ima Vestbruka, Džordža i Lenarda!\nVilijams i Barti lako do četvrtog kola Vimbldona


Potresna ratna priča o Ramadanu kojeg su četnici svezali za minber u džamiji (VIDEO)\nAutor: ZASREBRENICU.ba\t Apr 13, 2018\nU sklopu Batonovih muhabeta, projekta koji Udruženje građana KPS Baton Zenica realizuje sa ciljem resocijalizacije ratnih vojnih i civilnih invalida ali i svih drugih boračkih kategorija, u petak 24. novembra 2017 godine organizovana je promocija tri knjige autora Aziza Tafre iz Goražda.\nPromovisane knjige: Ratni zločini u Tesliću, Stolac, prešućeni zločin i Herojska Žepa, opisuju ratnu tematiku stradanja i zločina koji su počinjeni tokom agresije na Republiku Bosnu i Hercegovinu a ova promocija upriličena je povodom Dana državnosti BiH, ali presude Međunarodnog suda u Hagu generalu Ratku Mladiću.\nPriča o Ramadanu se dešava 19. jula 1992. godine u selu Hranković opština Teslič. Selo je okupirala VRS a Ramadan K. se skivao u šumi i uhase ga 19. jula 1992. godine i dovedu u selo. Priča je objavljena u knjizi “Ratni zločini u Tesliću“. Ostatak priče možete pročitati na ovom linku:\nPRIČA O RAMADANU K.\nSasvim iskreno: Elvir ef. Hodžić o životu Bošnjaka u Bratuncu (VIDEO)\nDuraković: Putinovo priznanje Srebrenice korak naprijed, vrijeme za praktičnu promjenu politike Rusije


(FOTO, VIDEO) BUDUĆNOST JE STIGLA: Otvorena prva prodavnica bez prodavaca i redova za plaćanje, a evo kako sve funkcioniše\n20:07h KUPIO SPECIJALNO ODELO DA SE NE VIDI NA ZUM SASTANCIMA: Mladić hteo da pomogne verenici, ali NIŠTA nije išlo po planu! (VIDEO)\nUKRAJINCI SVE NERVOZNIJI NA OBARAČU: Kijev otvoreno o početku rata, sa 32\t30\nNEMA KEŠA, NEMA GUŽVE\nNatasa Pavlovic\t 22.01.2018. 10:13h\nU Sijetlu je otvorena prva prodavnica bez prodavaca i redova za plaćanje.\nRadi se o radni "Amazon Go", koju su proteklu godinu testirali radnici Amazona, a sada je konačno je otvorena za javnost.\nNovootvorena prodavnica koristi niz kamera montiranih na plafonu koje identifikuju svakog kupca i prepoznaju artikle koje biraju, čime se eliminiše potreba za posebnim očitavanjem i naplatom odabranih artikala na kasi.\nSvi artikli s kojima kupac napusti radnju automatski se naplaćuju, a iznos se skida sa kreditnih kartica kupaca, koji pri ulasku moraju da se prijave skeniranjem svoje "Amazon GO" aplikacije na pametnom telefonu.\nSenzori na policama dodaju artikle na račun kako ih kupci uzimaju, odnosno, brišu ih u slučaju vraćanja artikla na police.\nKoncept naplate bez prodavaca pokrenut je u decembru 2016. godine, ali su Amazonovu prodavnicu u Sijetlu do sada koristili samo radnici Amazona kako bi se uverili da sistem zaista funkcioniše.\nOčekivalo se da će radnja za javnost biti otvorena i ranije, a je otvaranje odloženo jer je sistem imao problema s identifikacijom kupaca koji imaju slične tipove tela, odnosno, s decom koja su vraćala artikle na pogrešna mesta na policama.\n— Vala Afshar (@ValaAfshar) 21. јануар 2018.\nSve to predstavlja svojevrsnu revoluciju u maloprodaji, s obzirom na to da je opšte poznato da se kupci vraćaju u prodavnice u kojima kupovinu mogu da obave brzo i efikasno.\nIzbegavanje dugih redova za naplatu svakom maloprodajnom lancu daće veliku prednost pred konkurencijom. Ne treba zaboraviti ni na činjenicu da se u takvim objektima ne moraju zapošljavati prodavci, što čini dodatnu uštedu maloprodajnom lancu.\nBrajan Olsavski, direktor Amazona za finansije, nedavno je otkrio kako planiraju da otvore niz ovakvih prodavnica.\nKurir.rs/BBC Foto: Reuters\n(VIDEO) ON JE NAJBOGATIJI ČOVEK SVIH VREMENA, ALI I ŠKRTICA: Evo na šta sve troši vlasnik Amazona, pogledajte samo njegova kola!\nBIL GEJTS SPAO SA TRONA: Svet je dobio najbogatijeg čoveka svih vremena!\nEKSTREMNA ZABAVA: Sve spremno za odmor u orbiti\nSUROVE METODE MILIJARDERA: Ovih 9 šokantnih priča pokazuju koliko je vlasnik Amazona nemilosrdan prema radnicima\nAmazonAmazon Gosijetlprodavnicaprodavciredoviplaćanjekupcinovackreditne kartice\nnije išlo kako se nadao\nCRNO-BELI SE ISPROMAŠIVALI U ŠAPCU, ALI NA KRAJU IPAK SLAVILI: Partizan posle preokreta savladao veoma raspoloženu Mačvu! VIDEO 7 16\t15


Ćurak: Evropska budućnost BiH prilično neizvjesna - Akta.ba\nEvropska budućnost Bosne i Hercegovine unutar savremenog geopolitičkog poretka, u smislu njenog skorijeg pridruživanja Evropskoj uniji, prilično je neizvjesna.\n18.10.2018. 10:57 Izvor: / Fena\nTokom njegovog javnog predavanja održanog jučer u toj akademiji o temi "Geopolitički poredak savremenog svijeta i evropska budućnost Bosne i Hercegovine“, Ćurak je kazao da će pridruživanje Bosne i Hercegovine Evropskoj uniji biti krajnje diskutabilno ako na izborima za Evropski parlament iduće godine prevagnu retrogradne, ksenofobne, neodesničarske stranke.\nIpak se nada pobjedi emancipatorskih snaga i smatra da je Evropska unija koja bi se oduprla trijumfu najgorih politika, za Bosnu i Hercegovinu zapravo najbolji put.\n"Situacija zahtijeva da se u BiH krene u 'proizvodnju države', što bi ojačalo ono pozitivno, a neutralisalo negativno, ali ja ne vidim takvu 'proizvodnju', naprotiv", riječi su ovog profesora.\n"A zamislite ako još za Evropski parlament pobijede retrogradne snage....? Evropska budućnost Bosne i Hercegovine unutar savremenog geopolitičkog poretka nije izvjesna. Bila bi zagarantirana kad bi milioni ljudi kazali u sebi da su sve sfere života važnije od politike, a da je politika samo servis koji to mora da transmitira prema Evropskoj uniji. To bi bio početak ozdravljenja", zaključuje Nerzuk Ćurak.\n#Evropska budućnost BiH\n#Geopolitički poredak savremenog svijeta


VIA DINARICA v2 - Finalna rang lista javnog poziva za dodjelu bespovratnih sredstava\nProjekat Via Dinarica je 22.1.2020. godine objavio Javni poziv za podnošenje prijava za dodjelu bespovratnih sredstava u okviru druge faze projekta Via Dinarica za unapređenje turističke ponude i usluga duž staza Via Dinarice u Bosni i Hercegovini i to unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad, koji se odnosio na sljedeće prioritetne oblasti:\nPrioritetna oblast 1: Poboljšanje uslova i proširenje kapaciteta turističkih smještajnih objekata duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nPrioritetna oblast 2: Unapređenje postojećih i povećanje raznolikosti turističkih usluga u oblasti turizma u prirodi (kulturnog, istorijskog, sportsko-rekreativnog i avanturističkog turizma i slično) duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nPo zatvaranju javnog poziva 20. februara 2020. godine, zaprimljeno je ukupno 38 projektnih prijedloga. Nakon isteka roka za dostavljanje prijava izvršeno je komisijsko ocjenjivanje i bodovanje svih prijava po administrativnim, općim i kvalitativnim kriterijima javnog poziva. Na osnovu izvršenog ocjenjivanja zaprimljenih prijava i verifikacijskih posjeta na terenu, sačinjene su finalne rang liste odabranih prijava za finansiranje u okviru druge faze projekta Via Dinarica. Finalne rang liste su navedene u sljedećim tabelama:\nFinalna rang lista za Prioritetnu oblast 1: Poboljšanje uslova i proširenje kapaciteta turističkih smještajnih objekata duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nFinalna rang lista za Prioritetnu oblast 2: Unapređenje postojećih i povećanje raznolikosti turističkih usluga u oblasti turizma u prirodi (kulturnog, istorijskog, sportsko-rekreativnog i avanturističkog turizma i slično) duž staza Via Dinarice unutar sljedećih jedinica lokalne samouprave (JLS): Centar Sarajevo, Kalinovik, Prijedor, Prozor – Rama, Ravno, Stolac i Tomislavgrad.\nRaspoloživa sredstva za ovaj Javni poziv bila su dovoljna za sufinansiranje najmanje 14 projektnih prijedloga iz obje prioritetne oblasti, točnije 2 u svakoj od partnerskih jedinica lokalne samouprave (JLS). Ukupno 10 projektnih prijedloga (nevedenih u tabelama iznad) prešlo je bodovni prag, koje su članovi Komisije za ocjenjivanje predložili za dodjelu bespovratnih sredstava.\nU partnerskim JLS u kojima nisu potrošena raspoloživa sredstva, UNDP će, uz prethodno odobrenje donatora, i u dogovoru s njima, ponoviti Javni poziv za sufinansiranje projekata u okviru tih JLS.


» Ljubavni stihovi\nSub Feb 04, 2012 1:45 pm od\n» Recep za uspesan brak!\nNed Jan 29, 2012 11:48 am od\n» Gledajte PINK uzivo\nSre Feb 09, 2011 11:48 am od\n» Linkovi za direcno gledanja domacih filmova\nSre Feb 09, 2011 11:41 am od\n» MUZIKA 2011\nNed Jan 09, 2011 12:43 pm od\nNed Jan 09, 2011 12:42 pm od\n» Tuzni stihovi Vojnikova djevojka\nČet Dec 23, 2010 3:22 am od\n» Marica i Katica\nČet Dec 23, 2010 3:15 am od\nImamo 133 registrovanih korisnika\nNajnoviji registrovani član je anndiffe\nNaši korisnici su poslali ukupno 228 članaka u 42 teme\nNaj clan Meseca\nSTA VAM SE NAJVISE DOPADA NA FORUMU?\nSlike za destop\nSaznanja o Religijama\nKako ste culi za ovaj forum?\nPreko ostavljenih Linkova na Forumima?\nPreko banera na drugom Forumu?\nPreko reklama na chatu?\n:: @RELIGIJA, UMETNOST I KULTURA@ :: ~+Religija+~ Delite |\nNaslov: Danas je Sveti Sava Sre Jan 27, 2010 5:42 pm\nSveti Sava preusmerava ovde. Za druga značenja vidi Sveti Sava (višeznačna odrednica).Sveti Sava Nemanjić\npreminuo: 14. januar 1236.\nSveti Sava (po rođenju Rastko Nemanjić; rođen oko 1169. u deževačkom kraju na planini Goliji, preminuo je 14. januara (po julijanskom kalendaru) 1236. u Trnovu u Bugarskoj, pri povratku sa hodočašća u Jerusalimu).Bio je najmlađi sin velikog župana Stefana Nemanje i prvi srpski arhiepiskop. Bio je brat kraljeva Vukana i Stefana Prvovenčanog. Izborio se za samostalnost raške arhiepiskopije od Vizantije 1219. godine i postavio temelje današnje Srpske pravoslavne crkve.\nU Srbiji je ubrzo došlo do borbe za vlast između Savine braće. Zbog toga se Sava vratio u Srbiju, kako bi zaustavio građanski rat. Istovremeno se bavio prosvetiteljskim radom, nastojeći približiti svojim sunarodnicima osnove verske i svetovne pouke, da bi se 1217. vratio na Svetu goru. Godine 1219. Sava je od vaseljenskog patrijarha u Nikeji izborio autokefalnost srpske crkve, a patrijarh ga je imenovao za prvog srpskog arhiepiskopa. Ostao je arhiepiskop sve do 1233, da bi ga potom zamenio njegov učenik Arsenije. Više puta je putovao u Palestinu. Na povratku sa jednog od hodočašća iz Svete zemlje 1236. smrt ga je zatekla u tadašnjoj bugarskoj prestonici Velikom Trnovu. Njegove mošti je u manastir Mileševu preneo njegov nećak, kralj Vladislav.\nNjegova najznačajnija pisana dela su „Žitije, spomen na pokojnog oca Stefana Nemanju (Simeona)“, „Karejski tipik“, „Hilandarski tipik“ i „Studenički tipik“, kao i „Nomokanon“.\nSavin kult u narodu bio je jak. Posle jednog ustanka Srba protiv Osmanlijskog carstva, turski zapovednik Sinan-paša je 1594. spalio Savine mošti na Vračaru. Na mestu za koje se veruje da se to odigralo podignut je Hram svetog Save. U Srbiji se dan njegove smrti po gregorijanskom kalendaru (27. januar) proslavlja kao Dan prosvete.\nRastko Nemanjić je rođen u deževačkom kraju na planini Goliji, između 1169. i 1174/1175. godine. Kada je imao 15 godina, njegov otac, veliki župan Stefan Nemanja, dodelio mu je Zahumlje na upravu.\nKao mlad pobegao je na Svetu goru, zamonašio se i uzeo monaško ime Sava. Posle nekoliko godina, njegov otac se odrekao prestola i takođe se zamonašio. Njih dvojica su zajedno osnovali manastir Hilandar na Svetoj gori.\nU to vreme, srpska crkva nije bila samostalna, već je bila podređena ohridskoj arhiepiskopiji, i imala je samo tri eparhije (Ras, Lipljan i Prizren) u kojima su vladike bili Grci. Sava odlazi u Nikeju (jer su Carigrad tada držali Latini) kod vaseljenskog patrijarha Manojla Sarantena i vizantijskog cara Teodora Laskarisa, tražeći autokefalnost srpske crkve. 6. decembra 1219. godine raška episkopija postaje arhiepiskopija, a Sava prvi srpski arhiepiskop.\nSava potom u Solunu, u manastiru Filokal, prevodi Fotijev Nomokanon, zbornik crkvenih i pravnih propisa, sa grčkog na staroslovenski jezik i objavljuje ga kao Zakonopravilo. Po povrtaku u Rašku osniva osam novih episkopija (zetsku, hvostansku, humsku, topličku, budimljansku, dabarsku, moravičku), među kojima i žičku, koja postaje sedište nove srpske arhiepiskopije. Svi novopostavljeni episkopi dobijaju po jedan prepis Zakonopravila. Novoizgrađeni manastiri su bogato obdareni imanjima, njivama, šumama, vinogradima, pašnjacima, voćnjacima... Ubrzo po učvršćenju crkvene vlasti, Sava preduzima progone bogumila i drugih hrišćana koji nisu prihvatali vizantijsko pravoslavlje.\nSabor u Žiči\n1221. godine je održan opšti državno-crkveni sabor, prvi nakon dobijanja autokefalnosti, u manastiru Žiči, podignutom kao sedište nove arhiepiskopije. Na saboru je Sava papinom krunom (vencem) krunisao (ovenčao) svog brata Stefana Nemanjića za kralja, koji postaje Stefan Prvovenčani, a Srbija postaje kraljevina.\nSava je pred ovim saborom održao Žičku besedu o pravoj veri, u kojoj poučava kralja, vlastelu i novoizabrane episkope osnovnim dogmama pravoslavne vere, tvrdeći da su bez nje dobra dela uzaludna. „Jer niti koristi ispravnost života bez prave i prosvećene vere u Boga, niti nas pravo ispovedanje bez dobrih dela može izvesti pred Gospoda, nego treba imati oboje, da savršen bude čovek Božji“. Tom prilikom, Sinod pravoslavne crkve proklinje babune, odnosno bogumile, kao i poglavare bosanske crkve koja je primala verske prognanike iz Raške.\nNakon sabora je Sava lično ispitivao i pokrštavao one koji nisu prihvatali novouspostavljenu crkvenu hijerarhiju: "A one koji su propovedali jeres zadrža sa sobom kod crkve i nasamo ih tačno ispita. Nekrštenima, uz prethodno proklinjanje jeresi koju imađahu, zapovedi da drže dane oglašene u čuvanju čistote, i tako zapovedaše im da se krste." Plemićima (blagorodnima) su Sava i Stefan Nemanjić nudili mnoge darove i počasti ako prihvate pravoslavlje, a one koje nisu pristali - uz poniženja su proterali iz zemlje.\nSavin književni rad je veoma obiman, i namenjen je poglavito organizaciji manastira. Najpre je napisao tri tipika (pravilnika): „Karejski tipik“, „Hilandarski tipik“ i „Studenički tipik“. Na početku „Studeničkog tipika“ opisao je život ktitora tog manastira, svog oca Stefana Nemanje, u monaštvu nazvanog Simeon. „Žitije sv. Simeona“, koje se docnije izdvojilo iz „Studeničkog tipika“ i osamostalilo, najvažnije je Savino delo. Svetovni život Nemanjin opisan je u njemu kratko, a monaški sa više detalja. Pod uticajem ove biografije razvio se potpuno samostalan književni rod žitija (biografija) srpskih vladalaca i svetaca. Ostali Savini spisi su: „Služba svetom Simeonu“, „Poslanica igumanu Spiridonu“ (prvo sačuvano privatno pismo u srpskoj književnosti), „Ustav za držanje ‘Psaltira’“ i „Nomokanon“ ili „Zakonopravilo“ (obiman zbornik crkvenih i svetovnih zakona i propisa). Po rečima Milana Kašanina, „istinskoj književnosti i originalnom stvaralaštvu od onoga što je Sava napisao pripada u svemu stotinak stranica“. „Žitije svetog Simeona“ se sastoji od jedanaest poglavlja, koja se mogu grupisati u sledeće sadržinske celine:\nGradnja manastira Studenice\nNemanjin silazak sa prestola\nOdlazak Sv. Simeona u Svetu Goru\nSmrt Sv. Simeona\nPrenos Nemanjinih (Simeonovih) moštiju u Srbiju\nSmrt i nasleđe\nSveti Sava, freska iz 13. veka, Pećka patrijaršija.\nPo povratku sa hodočašća u Jerusalim, prolazio je kroz Bugarsku. Tu je preminuo 14. januara 1236. i bio sahranjen u tadašnjoj bugarskoj prestonici Trnovu. Njegov sinovac, srpski kralj Vladislav, inače zet bugarskog cara Asena, posle godinu dana je preneo njegove mošti iz Trnova u manastir Mileševu. Stefan Vukčić Kosača se 1448, po osvajanju manastira Mileševa, proglasio „hercegom od Svetog Save“, a oblast kojom je upravljao kasnije je dobila ime Hercegovina.\nMošti Svetog Save su bile u Mileševi, sve dok ih Sinan-paša nije odatle oteo, odneo u Beograd i spalio ih na brdu Vračar 27. aprila 1594. Posle oslobođenja od Turaka na Vračaru je podignut hram posvećen Svetom Savi, u znak sećanja i zahvalnosti za sve ono što je Sveti Sava uradio za svoj narod i Crkvu. Mesto spaljivanja, međutim, verovatno nije bilo na današnjem Vračaru, koji je tada bio daleko izvan zidina grada, već na brdu „Čupina umka“ na mestu između današnje crkve Svetog Marka i sportskog kompleksa, a koje se tada zvalo Vračar. Po narodnom predanju, pre spaljivanja mošti, spašena je ruka Svetog Save i danas se nalazi u manastiru Svete trojice kod Pljevalja.\nSrpska pravoslavna crkva praznuje Savu kao svetitelja 27. januara po gregorijanskom, odnosno 14. januara po julijanskom kalendaru. Praznik Svetog Save, Savindan, obeležava se kao školska slava u svim školama u Srbiji. Takođe se obeležava i spaljivanje moštiju svetog Save.\n:: @RELIGIJA, UMETNOST I KULTURA@ :: ~+Religija+~\nSkoči na: Izaberi forum||--@DRUZENJE I ZABAVA@| |--Korisnicki servis| | |--Predstavite se| | |--Pozdravite Novog Clana| | | |--Novosti Sajta| | |--@@Pravilnik Foruma@@| | | |--Vasi Blogovi| |--Vasi Linkovi| |--Vesti dana| |--@MOBILNI SVET@| |--Mobilni telefoni| |--SmS poruke| |--Mobil downloads| |--Teme| |--Games| |--Pozadine| |--@PC SVET@| |--Internet| | |--Audio (video) klipovi| | |--Smesne / Zanimljive slike| | | |--Hardware| |--Software| |--DOWNLOAD| |--Video igre| |--Filmovi| | |--Strani filmovi| | | |--Noviteti| | | | | |--Strane serije| | |--Domaci filmovi| | |--domace serije| | |--Crtani filmovi| | | |--Programi| | |--Operativni sistemi| | | |--Ostalo| |--Drajveri| |--Cracks & Serials| |--@DRUSTVENE TEME@| |--Muzika| |--TV i Film| |--Sport| |--Auto / Moto Svet| |--Travel| |--Multimedija| |--@LIFE STYLE@| |--Zdravlje| |--Ishrana i Pice| |--Muski forum| |--Zenski forum| |--Lepota i Moda| |--Najlepse Fotografije| |--Prijateljstvo| |--Kucni Ljubimci| |--Zivotinjsko carstvo| |--@ZIVOT DIVLJIH ZIVOTINJA @| |--Radjanje| |--Zivot u Divljini| |--Love - da bi Preziveli| |--@FORUMI ZA OPUSTANJE@| |--Igraonica| |--Offtopics caskanje| |--Vicoteka i Texoteka| |--Poezija| |--@RELIGIJA, UMETNOST I KULTURA@| |--~+Religija+~| |--~Svet Nauke~| |--~Mitologija~| |--~Neobicne Pojave~| |--~Gastronomija~| |--~Istorija i Velike licnosti~| |--@POSLEDNJA OAZA@| |--~Biljno carstvo~| |--CHAT|--PLAYER


Podeljene prve nagrade kviza "Upoznajte rvanje"\nPodeljene prve nagrade kviza „Upoznajte rvanje“\nObjavljeno 10.08.2013. u 14h\nPet sugrađana koji su imali najviše sreće u prvom danu nagradnog kviza „Upoznajte rvanje“, osvojili su juče vredne nagrade – fotoaparate, tablet računare i bicikl. Nagradni kviz, organizovan u okviru Svetskog prvenstva u rvanju koje će u Zrenjaninu biti održano od 20.do 25.avgusta, okupio je u subotu na kupalištu Peskara oko stotinu učesnika.\nSvi koji su bili zainteresovani da učestvuju, ostavljali su svoje podatke, a oni koji su imali najviše sreće da njihov kupon bude izvučen, odgovarali su na jednostavna i šaljiva pitanja i osvajali nagrade.\nPodeljena su dva tablet računara, dva fotoaparata i jedan bicikl, a nakon prvog kviza, u narednim danima biće održana još tri na različitim lokacijama u gradu.\nPrema najavama organizatora, preostala dva biće održana sledeće nedelje na gradskom bazenu, glavnoj gradskoj ulici i na splavu „Tropski bar“ na Peskari, a datum i sat održavanja biće ranije najavljeni putem medija.\nFinalno izvlačenje biće održano 20.avgusta na svečanoj ceremoniji otvaranja prvenstva kada se u Kristalnoj dvorani očekuje nekoliko hiljada ljudi.\nNAKON SVEČANOG OTVARANJA I PRVIH BORBI – BESPLATAN KONCERT ADILA\nPromoterke Svetskog prvenstva u rvanju podelile su juče kupačima na Peskari 300 ulaznica za svečano otvaranje manifestacije koja će tih dana Zrenjanin pozicionirati u centar sportskih dešavanja.\nPrisustvom na svečanom otvaranju, svaki posetilac u Kristalnoj dvorani dobiće ulaznicu za koncert pevača Adila koji će biti održan istog dana u Kino bašti oko 23 časa.\nOrganizatori navode da je to jedini način da se dođe do ulaznica za koncert i pozivaju sve sugrađane da budu dobri domaćini za više od 1000 gostiju iz preko 50 zemalja sveta.\nTagovi:kviz, nagrade, promoterke, prvenstvo, rvači, rvanje


Šta kad se on zabavlja bez vas? - Bebac.com\nŠta kad se on zabavlja bez vas?\n06.01.2014. / Izvor: Insideout\nDa li vam se događa da ostajete same kod kuće ili čuvate decu dok se vaš parter bavi hobijem i to bez vas?\nDa li vam se događa da ostajete same kod kuće ili čuvate decu dok se vaš parter ili partnerika bave svojim novim hobijem i to bez vas? Iako je takav razvoj situacije potencijalno opasan za vaš odnos, otvara se velika mogućnost da svako od vas neguje svoju individualnost, što vas može dodatno zbližiti ako iskreno razgovarate o tome.\nTuđa sreća nije uvek laka i prijatna\nIako je očigledno to koliko partnera uveseljava i zaokuplja novi hobi, nije uvek lako uživati u njegovoj sreći. Promena koja se dogodila može biti bolna i preteća. Možete zamerati partneru govoreći mu da radije provodi vreme sa svojim novim društvom iz kluba nego s vama. Ako su do sada ti dani u nedelji bili rezervirani za zajedničko vreme, odmor, izlaske, zabavu i druženje, može vas jako povrediti to što ostajete sami kod kuće dok se vaš partner ludo provodi ili se bavi sobom bez vas.\nNužnost razgovora i dogovora\nUmesto da se zamaramo neodgovorenim pitanjima, o promeni i novim interesima važno je iskreno i otvoreno porazgovarati. Možemo reći partneru kako se osećamo, čega se plašimo, šta nam smeta. Važno je sesti i konstruktivno razgovarati o onome što nam se ne sviđa i što nam nedostaje te dogovoriti način na koji ćemo imati dovoljno vremena za aktivnosti koje radimo sami, ali i zajedničko vreme. Otvorenim razgovorom ćemo učvrstiti poverenje i saznati da možda partner neguje druženja s prijateljima iz nekog kluba jer mu nedostaje muško društvo, a ne zato što ste mu dosadili.\nOdjednom imamo vreme samo za sebe\nBudući da partner ima novi hobi, ostaje nam slobodno vreme koje možemo iskoristiti samo za sebe. Sigurno imamo neke želje kojih smo se odrekli ili interes koji nas je uvek vukao, a nismo za to imali vremena. Sada imamo to vreme i možemo se posvetiti sebi i ličnom razvoju, širenju vidika, veština i sposobnosti. Često se zamera partneru zato što je pronašao nešto novo i time se promenio temelji na činjenici da smo mi ostali na istom mestu. Možda naš problem u suštini nije to što partner napreduje, već što mi stagniramo i to je znak da treba da se posvetite sebi te se pokrenuti iz naše zone komfora kako bismo napredovali i iskoristili svoj potencijal.\nRavnopravno primanje i davanje\nKad imamo svako svoje aktivnosti, važno je da negujemo ravnopravnost davanja i primanja. Primera radi, kada partner ima svoje hobije, za to vreme se vi zabavljate s decom, a kad je na njega red da bude s decom jer i mi želimo vreme za sebe, on protestvuje i naš hobi mu nije važan, definitivno nas iskorišćava i ne uzvraća istom merom. Promene nisu lake i potrebno je vreme kako bismo im se prilagodili, našli zajedničko rešenje, ali svakako ukazuju na kvalitet odnosa u vezi. Kad zajednički preživljavamo promene, snalazimo se i dogovaramo, znači da smo složni, puni podrške i razumevanja jedno za drugo. Tada nam je važno da svako ima vreme za sebe i svoje hobije i interese, ali i da imamo zajedničko vreme jer nam je ono takođe vredno i potrebno.\nKoje osobine bi trebalo da krase muža?\nDa li je moguć razvod bez sudije?


Milići : Informatičkom pismenošću do mogućeg zaposlenja\nčetvrtak, 23 novembar 2017 12:26\nMilići - Dodjelom certifikata, polaznicima obuke za rad na računaru u Milićima je završen projekat "Druga šansa", koji je Centar za socijalni rad Milići, realizovao u partnerstvu sa OŠ "Aleksa Jakšić", Zavodom za zapošljavanje - Biro Milići i Omladinskim savjetom Milići. Od 15 polaznika, 8 ih je dobilo certifikate .\nTridesetpetogodišnja Jelica Milaković završila je ekonomsku školu i uglavnom posao nalazila u trgovini. "Poznavala sam neke programe ali mnogo smo naučili tokom obuke. Vjerujem da će mi certifikat značiti prilikom traženja posla" - kaže Jelica .\nLjubo Milašević ima 37 godina i nema posao. Kaže da mu je ovo druga obuka. “Prvu sam prošao u Banjaluci za rad na radiju. Većinu stvari nisam znao, profesor Nenad nam je sve dobro objasnio tako da sam zadovoljan obukom." - kaže Milašević.\nVerica Kandić, majka je dvoje djece. Ima 37 godina i nema posao. I njeni raniji poslovi vezani su za trgovinu. "Obuka nije bila teška nadam se da će mi ovaj certifikat koristiti i da ću naći posao" - kaže Verica.\nZa potrebe obuke kupljeno je 9 računara koji će sada biti na raspolaganju osnovcima u redovnoj nastavi. Psiholog u OŠ "Aleksa Jakšić" Milići Marijana Filipić ističe da će im ova pomoć dobro doći. "Svakako da su naši kapaciteti u tom smislu nešto slabiji, tako da će ovi računari koristiti učenicima u nastavi na časovima infromatike" - kaže Filipićeva.\nProjekat "Druga šansa" finansirao je UNICEF, u okviru "Birač 2" projekta koji se realizuje u Bratuncu, Srebrenici, Vlasenici, Milićima i Zvorniku - kaže direktor milićkog Centra za socijalni rad Vladan Trivković. “Osim računara nabavili smo i mašinu za pranje suđa koja je namijenjena Dnevnom centru za djecu sa smetnjama u razvoju. Ono što je zanimljivo jeste da je od 15 polaznika njih 8 završilo kurs odnosno ispunili su uslove za dobijanje certifikata i vjerujem da će im valjati pri traženju posla što nama i jeste bio cilj “ - kaže Trivković.\nObuka za rad na računaru, koju je vodio nastavnik informatike u OŠ "Aleksa Jakšić" Milići, Nenad Jovanović , počela je krajem sptembra.\nPoslednje ažurirano četvrtak, 23 novembar 2017 12:59


Stariji radnici nisu teret, već zlata vredni | Mondo Portal\nStariji radnici Mercedes BMW penzija\n16. decembar, 04:01\nStariji radnici nisu teret, već zlata vredni 4 Podeli Podeli na facebook Podeli na twitter Podeli na viber Pošalji na mail\nEkonomija 21.06.2018. / 14:28 14:28\nAutor mondo.rs 21.06.2018. / 14:28 14:28\nNemački proizvođači automobila sve više olakšavaju posao starijim radnicima\nSuviše su spori, neprilagodljivi, zaboravni i često idu na bolovanje. Ovo su neke od predrasuda o starijim radnicima koje Mercedes pokušavaju da razbiju.\nOni su organizovali izložbu u Berlinu koju je do sada posetilo 80.000 ljudi, uključujući i 2.500 fabričkih menadžera. Posetioci su mogli da biraju između dva ulaza – za "mlade" i "stare", a unutra su mogli da testiraju sopstvenu memoriju, ravnotežu, timski duh, snagu stiska, koliko daleko mogu da skoče i kako se najlakše odmaraju.\n"Mnoge predrasude u vezi starenja više ne važe. Svako godište ima potencijal... Starosna raznolikost donosi raznolikost iskustava, perspektiva i novih ideja", istikao je Markus Šafer, šef Mercedesove proizvodnje, a prenosi agencija Rojters.\nPored izložbe, pokrenuta je i korporativna video platforma na kojoj stariji radnici pokazuju mlađima kako izvršiti složenije radne zadatke i na taj način im prenose iskustva.\nKompanija je lansirala i zajednički trening tinejdžera početnika i radnika starijih od 50 godina. Uz to, stariji radnici testiraju egzoskelete koji smanjuju opterećenje tela prilikom instaliranja delova iznad glava, a tokom smene menjaju radne pozicije kako bi se smanjio broj ponavljanja istih pokreta tela.\nStarijim radnicima je omogućeno da rade pola radnog vremena, a u rivalskom BMW-u su u fabričke hale postavili drvene podove kako bi smanjili opterećenje kolena.\nProsečna starost 136.000 Daimlerovih radnika u Nemačkoj je 44,7 godina i sigurno se neće smanjiti u narednim godinama.\nPrema podacima iz BMW-a, do 2020. procenat radnika starijih od 50 porašće na 35 odsto, sa 25 odsto 2014. godine.\nDemografski eksperti smatraju da kompanije treba sve više ulažu u radnike starije od 50 godina, jer je jasno da nema dovoljno kvalifikovanih radnika među mlađom populacijom. U narednim godinama kompanije će imati sve više obaveza prema 55-godišnjacima kojima će ostati još 12 godina do penzije.\nU Nemačkoj će do 2030. starosna granica za penziju biti postepeno pomerana sa 65 na 67 godina.\nauto proizvodnja fabrika mercedes bmw\n23.06.2018. / 18:52\nPa svaka cast na ovome.U Srbiji posle 30sete,jedva da nadjes posao.Manija mladih neiskusnih radnika,nas je dovela do toga,da pojedini zanati izumiru.Starost nosi mudrost,smirenost i iskustvo.To sve mladost nema.Zato nam ljudi u naponu snage i ogromnog znanja i iskustva camejaju,a ministri nam ljudi bez dana radnog iskustva.Kada pocne da se ceni rad i iskustvo,Srbiji ce biti bolje.\n21.06.2018. / 21:42\nOvde si "star" sa 40 godina.\n21.06.2018. / 22:55\n@Opa Opa ma sa 30!


Garevac - Kome je Trhulj dao 300.000 KM da bi bio ministar?\nKako saznaje "Dnevni avaz", Tihić se susreo s predsjednicima KO SDA Tuzlanskog, Zeničko-dobojskog, Srednjobosanskog, Unsko-sanskog i Hercegovačko-neretvanskog kantona te još nekoliko istaknutih članova SDA, na njihov zahtjev.\nPredsjednici KO SDA, posebno iz Tuzle, Bihaća i Travnika, bili su više nego ljuti zbog sastava nove nezakonito izabrane Federalne vlade, u kojoj nema ljudi iz tih kantona.\nAko hitno ne budu zamijenjeni ministri iz SDA, predsjednici odbora zaprijetili su da će inicirati izvanredni kongres SDA.\nTihiću je rečeno i da provodi etničko čišćenje zato što je u Vladu FBiH instalirao i svog predsjednika Kadrovske komisije Adila Osmanovića, umjesto da ga pozicionira u RS ili "ostavi tamo".\nPredsjednici pet kantonalnih organizacija SDA kazali su da su donijeli 90 posto glasova SDA, a da ljudi koji su zaslužni za to nisu dobili ni mrvice od vlasti.\nTo je progurao Trhulja i za koliko novca?\nPosebno se zahtijeva da se Eldar Trhulj, nezakonito imenovani ministar za energetiku, industriju i rudarstvo, Samir Kaplan, ministar kulture i sporta, te Adil Osmanović, ministar za izbjeglice, razriješe dužnosti.\nKako saznaje list, Salko Obhođaš pitao je Tihića "čiji je Trhulj ministar", s obzirom na to da je prije izbora SDA išla na to da ga smijeni s dužnosti direktora Federalne direkcije za ceste.\nAvazovi sugovornici tvrde da je Obhođaš Tihića suočio i s krivičnim dosjeom Trhulja i pitao "kome je Trhulj dao 300.000 KM da bi bio ministar".\nPredsjednik SDA nazvan je lažovom i munafikom te su ga neki predsjednici KO SDA pitali da objasni na osnovu čega je Kaplan zaslužio da mu prvo radno mjesto u životu bude - ministarsko.


Valjevski sud će 5. januara saopštiti odluku o rehabilitaciji Kalabića\nViši sud u Valjevu saopštiće 5. januara odluku da li će biti rehabilitovan Nikola Kalabić, nekadašnji komandant Gorske garde kraljevske vojske tokom Drugog svetskog rata.\nZahtev za rehabilitaciju podnela je Kalabićeva unuka Vesna Kalabić iz Valjeva, a na današnjem ročištu njen zastupnik, advokat Goran Branković istakao je u završnoj reči da je poznati predratni geometer, jedan od najbližih saradnika Dragoljuba Mihailovića, "proglašen za narodnog neprijatelja bez ikakvih validnih dokaza".\nBranković je dodao da je Kalabić likvidiran iz čisto političkih i ideoloških razloga, te da bi zbog toga trebalo da bude rehabilitovan. On je podsetio i na, kako je rekao, “umetnutu” priču da je Kalabić izdao Mihajlovića.\n- Ako bi se nekim čudom i prihvatila teza da je bio izdajnik, zašto su ga komunisti onda likvidirali bez suđenja, zašto mu se ne zna ni grob, zašto mu je porodica godinama bila na stub srama – naglasio je zastupnik Branković.\nValjevski viši tužilac Dragana Marković pozvala se na uputstvo Apelacionog javnog tužilaštva kojim je obavezana da se protivi Kalabićevoj rehabilitaciji, ukazujući da se on odlukom Državne komisije za utvrđivanje zločina okupatora i njihovih pomagača u Drugom svetskom ratu, "našao u krugu lica koja su proglašena ratnim zločincima i ne mogu se rehabilitovati".\nPESNICAMA PREBIO ŽENU Valjevac (61) napao nevenčanu suprugu\nNIJE DOŠLA KUĆI IZ ŠKOLE Dobojska policija na nogama, tetka prijavila NESTANAK TINEJDŽERKE (16)\nKorbin: Džonsonov sporazum LOŠIJI OD SPORAZUMA TEREZE MEJ


Pavkov, Jovančić i Krstović ne konkurišu za Evropu | MozzartSport\nPavkov, Jovančić i Krstović ne konkurišu za Evropu\n| Monday 17 August 2020 19:40\nMilan Pavkov (©Starsport)\nNe za ovu iz Gibraltara, za dalje ćemo videti\nSvi su licencirani za prvo kolo kvalifikacija, ali ne mogu svi na teren, pa čak ni na klupu. A na ovom prvom evropskom koraku pauzu će morati da istrpe Milan Pavkov, Dušan Jovančić, heroji one kultne pobede nad Liverpulom, te mladi napadač Nikola Krstović, koji je taman počeo da dobija šansu u prvom timu.\nMeđutim, u tim se vratio El Fardu Ben i momentalno izborio za status prvog špica što je i sam Dejan Stanković rekao na konferenciji za novinare uoči sudara sa Evropom iz Gibraltara. U slučaju nužde, tu će biti i Tomane, Ričmond Boaći, pa i Aleksa Vukanović da uskoče.\nMilan Pavkov je pre dve sezone „rešio“ Liverpul, imao je ključnu rolu i u onom epskom povratku na gostovanju kod Salcburga, ali ove sezone u drugom planu, ni minut još nije odigrao u Superligi i moraće da se potrudi da povrati poverenje šefa struke.\nIma vremena. I za njega i za Dušana Jovančića, oduševio je u onoj prvoj sezonu u Ligi šampiona, mada je jasno da su sada prednost dobili Seku Sanogo i Njegoš Petrović, a da se prostor u vezi dodatno suzio s povratkom Gelora Kange, da u prvenstvu obavezu o dvojici igrača stara do 21 godine Zvezda uglavnom ispunjava guranjem u vatru Veljka Nikolića... Tu su i Miloš Vulić, Andrija Radulović...\nNa spisku od 26 licenciranih igrača nema ni golmana Nikole Vasiljevića, ni Matea Garsije, ali to se nekako i dalo naslutiti pošto nisu ni u vidokrugu stručnog štaba, bar za sada.\nPodsetimo, Zvezda za prvo kolo kvalifikacija za Ligu šampiona u startu nije licencirala Branka Jovičića, Stefana Hajdina i Hosea Kanjasa koji će u narednim danima napustiti klub.\nNa spisku igrača zato su:\nOdbrambeni: Milan Gajić, Miloš Degenek, Radovan Pankov, Srđan Babić, Nemanja Milunović, Milan Rodić, Strahinja Eraković, Marko Gobeljić;\nVezisti: Mirko Ivanić, Miloš Vulić, Gelor Kanga, Aleksandar Katai, Njegoš Petrović, Veljko Simić, Veljko Nikolić, Željko Gavrić, El Fardu Ben, Seku Sanogo, Radulović, Srđan Spiridonović;\nNapadači: Ričmonda Boaći, Tomane, Aleksa Vukanović.


Elektromreža Srbije ostaje na Kosovu, odbijen zahtev Prištine - Radio televizija Pančevo\n10. novembra 2018. 10. novembra 2018. 0486\nPredsednik Srbije Aleksandar Vučić rekao da je Evropska mreža operatora prenosnog sistema za električnu energiju (ENTSO) većinom glasova odbila zahtev Prištine da preuzme elektromrežu Srbije na severu Kosova i Metohije.\nObradović najavio pokušaj izazivanja haosa na ulicama


DD105 OSC | Valjci | Kratki pregled | Volvo Construction Equipment\nValjci za asfaltVolvo DD105 OSC\nDD105 OSC ima novu tehnologiju oscilovanja, što mu omogućava efikasno sabijanje u osetljivim sredinama – na mostovima, iznad cevi i blizu stambenih... Pročitajte više\nKontakt Preuzmite DD105 OSC brošuru, sa svim detaljima i specifikacijama. (PDF, 2,2MB) Više specifikacija i upoređivanje sa konkurencijom\nOscilatorni valjak od 10 tona\nDD105 OSC ima novu tehnologiju oscilovanja, što mu omogućava efikasno sabijanje u osetljivim sredinama – na mostovima, iznad cevi i blizu stambenih oblasti.\nViše specifikacija i upoređivanje sa konkurencijom Preuzmite DD105 OSC brošuru, sa svim detaljima i specifikacijama. (PDF, 2,2MB)\nIzlazna snaga motora je prilagođena zahtevima gradilišta da bi potrošnja goriva bila što ekonomičnija.\nPredstavljamo vam novi valjak sa dva cilindra DD105 OSC koji štiti životnu sredinu i vaš profit. Sa pogonom koji obezbeđuje napredni Stage IV motor sa ECO režimom koji poboljšava efikasnost i ugrađenim funkcijama automatskog praznog hoda, ovaj valjak za asfalt obezbeđuje visokokvalitetne performanse sa minimalnom potrošnjom goriva, emisijom i bukom.\nBez prednjih stubova\nNa prednjem delu nema stubova, što omogućava izvanrednu preglednost nad ivicama cilindara, sistemom za raspršivanje vode i gradilištem.\nModel DD105 OSC nudi vrhunsku udobnost, kontrolu i preglednost, što ga čini jednim od najproduktivnijih radnih okruženja na tržištu. Udobno sedište klizi i rotira se da bi omogućilo jasan pogled na ivicu podloge i cilindra, dok tapacirani pod smanjuje buku i vibracije za neprekidnu, tihu vožnju i minimalan umor.\nU skladu sa zahtevima gradilišta\nKompaktna konstrukcija varijante modela DD105 OSC idealna je za rad u osetljivim sredinama – na mostovima, iznad cevi i blizu stambenih oblasti.\nNovi Volvo valjak DD105 OSC je opremljen raznim funkcijama u cilju vrhunskih performansi i efikasnosti. Novi sistem za vibriranje cilindara, upravljanje sa pomakom i kontrola protiv proklizavanja obezbeđuju vrhunsko sabijanje sa glatkom i ujednačenom završnom obradom, bez obzira na radne uslove.\nVrhunski automatski sistem ovlaživanja cilindra obezbeđuje ravnomernu pokrivenost cilindra da bi sprečio prihvat materijala.\nVrhunski Volvo automatski sistem raspršivanja vode sa trostrukom filtracijom obezbeđuje ravnomernu pokrivenost cilindra sa promenljivim protokom, sprečavajući prihvat materijala da bi zastoji u radu bili ređi. Nisko pozicioniranje rezervoara za vodu pruža mašini nisko težište za izuzetnu stabilnost, dok velika zapremina od 800 l produžava intervale dopune i na taj način povećava radnu efikasnost.\nValjak sa dva cilindra DD105 OSC nudi najbezbedniji i najlakši pristup za održavanje, što olakšava svakodnevne servisne provere. Tehničari mogu da pristupe svim servisnim otvorima – kao i vratima kabine i kontakt bravi – jednim ključem, dok su osigurači i releji grupisani radi brzine i praktičnosti. Postignite maksimalnu radnu efikasnost svojim valjkom.


Stefanović: Budite oprezni i ne nasedajte na ponude prevaranata - Bor 030\n22. juna 2021. | 10:13\nNaslovna Vesti Društvo Stefanović: Budite oprezni i ne nasedajte na ponude prevaranata\nStefanović: Budite oprezni i ne nasedajte na ponude prevaranata\n21.3.2020. | 13:04\nGrad Bor je 16. marta pokrenuo informativni i operativni centar (030/424192 i 060/2727059) sa namerom da Boranima pomogne u vezi sa svim nedoumicama koje imaju u vezi sa koronavirusom, ali i da im izađe u susret ukoliko je potrebno da se nekom od starijih sugrađana donesu lekovi ili neophodne životne namirnice.\nPopuštaju se mere – produžava se radno vreme kafića i restorana, biće dozvoljene proslave mature i okupljanja do 500 ljudi


Meštanin Žablja vozio kola sa 2,3 promila alkohola u krvi | Novosadski informativni portal 021\nOn se tereti za nasilničku vožnju jer je sa 2,3 promila alkohola u krvi vozio automobil.\nPolicijska uprava u Novom Sadu je juče, 19. aprila na području Južnobačkog okruga sankcionisala ukupno 404 saobraćajna prekršaja. Na ovom području, iz saobraćaja je isključeno sedam vozača i osam vozila, a zadržana su tri vozača.\nDva vozača zadržana su zbog mogućnosti ponavljanja prekršaja, a jedan zbog vožnje pod dejstvom alkohola.\nInače, prema evidenciji novosadske policije, u protekla 24 sata na području Južnobačkog okruga dogodilo se osam saobraćajnih nezgoda, u kojima je šest osoba lakše povređeno. Svih osam udesa dogodilo se na području Novog Sada.


Novi režim izvoza robe biljnog i životinjskog porijekla ne stupi na snagu 1. januara nego 1. jula 2013. godine – Magazin Plus\nHome/Novi režim izvoza robe biljnog i životinjskog porijekla ne stupi na snagu 1. januara nego 1. jula 2013. godine\nŠarović je istakao da je sastanak dvije delegacije bio vrlo koristan, uz ključni dogovor o izvozu iz BiH u periodu prije pristupanja Hrvatske u EU. “Osnovni parametar za izvoz bit će rok trajanja proizvoda. Svi proizvodi sa naše strane moći će se plasirati u Hrvatsku u narednim mjesecima”, precizirao je on.\n“Hrvatska strana je također saglasna da se otvore tri granična prelaza na kojima bi se poslije 1. jula vršio promet robe biljnog i životinjskog porijekla“, naglasio je Šarović. Delegacije dvije zemlje razgovarale su u Zagrebu i o malograničnom prometu, odnosno potrebi da se odnosi dvije zemlje regulišu na ovom nivou uz zadovoljenje najviših standarda.\n“Dogovoreno je potpisivanje memoranduma o saradnji u najskorije vrijeme. Formirali smo i tehnički tim koji će realizaciju današnjeg dogovora pratiti u narednim mjesecima i učestvovati u njegovoj implementaciji”, rekao je Šarović. On je dodao da je delegacija Hrvatske bila vrlo brojna i u punom sastavu, te da su je činili najvažniji ljudi iz agencija za poljoprivredu Hrvatske.